Haakon Ellingsen

: *For roeren, se [[Håkon Ellingsen]]*

**Haakon Ellingsen** (født 1966) er en norsk musiker, multiinstrumentalist og låtskriver. Han har per mars 2025 gitt ut tolv soloalbum.

Ellingsens musikk kan karakteriseres som folk-pop-psykedelisk, og komposisjonene er følsomme og intrikate. Han spiller og synger selv, hovedsakelig strengeinstrumenter, men også piano og orgel. Han liker etniske instrumenter, slik som irsk bouzouki, charango, harmonium og oud, noe som tilfører platene hans et særpreget og rikt lydbilde. Frem til 2012 skrev han kun engelskspråklige tekster

Han har samarbeidet med forskjellige artister opp gjennom årene, blant annet Lars Pedersen, Lars Lillo-Stenberg, Kyrre Fritzner, Lars Fredrik Frøislie, Erik Johannessen, Andreas Mjøs, Anne Hytta, Jørn Christensen, Lars Lundevall, Ketil Einarsen, og Maria Moe.

Mellom 1992 og 1997 var Ellingsen medlem av bandene The Last James og Gramophones hvor han skrev all musikken for sistnevnte

Etter 1997 har produksjonen omfattet soloplater og Lars Pedersens soloprosjekt When. Han ga ut sitt første soloalbum *Minstrel* i 2001 under navnet Haakon. For låten «Peace Comes To Town» fra albumet, ble han nominert til Edvard-prisen 2002 i klassen populærmusikk - rock.

I perioden fra 2013 til 2020 skrev han norske tekster og ga våren 2015 ut sitt første norskspråklige album *Orkaner og fuglesang*.

Ellingsens syvende album, *Det var noe som hendte en gang* ble utgitt i 2018. Seks av låtene er tonesettinger av Inger Hagerups dikt, mens de resterende seks er tonesettinger av tekster skrevet av Haakon Ellingsen og Henriette Nilsson. Dette er Ellingsens første vise-plate. Musikkprodusenten på albumet er, som på *Orkaner og fuglesang*, Lars Fredrik Frøislie.

Ellingsens åttende album, *Jeg tror på stier hvor en kan gå vill,* kom i mai 2020. Låtene er tonesettinger av tretten av Inger Hagerups dikt. Musikkprodusent er som på forrige plate Lars Fredrik Frøislie.

Hans niende album, *My Purple Dress,* ble utgitt i 2021. Dette er det første engelskspråklige albumet på ni år. Produsent er Kyrre Fritzner. Hans tiende album *Cloudberry Tales* utkom i september 2022. Også denne var produsert av Kyrre Fritzner.

Etter dette har Fritzner og Ellingsen produsert de kritikerroste platene *Every Day The Weather's Changing* (2024) og *Why Act As If Love Doesn't Exist* (2025).

## Diskografi

### Soloalbum
* *Minstrel* (2001), produsert av Kyrre Fritzner og Haakon Ellingsen
* *What is to come…?* (2004), produsert av Morten Pettersen og Haakon Ellingsen
* *Bounty* (2005), produsert av Brynjar Dambo, Ketil Einarsen og Haakon Ellingsen, innspilt i Brynjar Dambos studio i Asker
* *The Plum Album* (2008), produsert av Brynjar Dambo og Haakon Ellingsen, medprodusert av Ketil Einarsen, innspilt i Brynjar Dambos studio i Asker
* *Orkaner og fuglesang* (2015), produsert av Lars Fredrik Frøislie og Haakon Ellingsen
* *Vi varmer oss naa* (2017), produsert av Andreas Mjøs
* *Det var noe som hendte en gang* (2018), produsert av Lars Fredrik Frøislie
* *Jeg tror på stier hvor en kan gå vill* (2020), produsert av Lars Fredrik Frøislie
**My Purple Dress* (2021), produsert av Kyrre Fritzner.
**Cloudberry Tales* (2022), produsert av Kyrre Fritzner.
**Every Day The Weather’s Changing* (2024), produsert av Kyrre Fritzner  og Haakon Ellingsen
**Why Act As If Love Doesn't Exist* (2025), produsert av Kyrre Fritzner og Haakon Ellingsen 

### Med andre
* The Last James: *The Last James* (1993), produsert av Lars Lillo-Stenberg og Lars Pedersen
* The Last James: *Kindergarten* (1996), produsert av Lars Pedersen og Bjørn Fløystad
* Gramophones: *The Last Dreamer* (1997), produsert av Lars Lillo-Stenberg
* When: *Misshimmisshimmisshim…* (5. desember 2011), produsert av Lars Pedersen, Haakon Ellingsen og Morten Pettersen, innspilt i Lydlosjen, Oslo
* When: *Whensday* (1. oktober 2012), produsert av Lars Pedersen, Haakon Ellingsen og Morten Pettersen, innspilt i Lydlosjen, Oslo

## Referanser


## Eksterne lenker
* 
*